2018. gada 27. novembrī Rīkojums Nr. 642

Rīgā (prot. Nr. 56 27. §)

**Par nekustamo īpašumu atsavināšanu pierobežas ceļa zemes nodalījuma joslai starp Vientuļu robežkontroles punktu un Baharevas novērošanas torni**

1. Atļaut Iekšlietu ministrijai atsavināt šādus nekustamos īpašumus, kas nepieciešami pierobežas ceļa zemes nodalījuma joslas uzturēšanai starp Vientuļu robežkontroles punktu un Baharevas novērošanas torni:

1.1. nekustamo īpašumu "Pierobežnieki C" (nekustamā īpašuma kadastra Nr. 3892 008 0081) – zemes vienību (zemes vienības kadastra apzīmējums 38920080081) 0,6608 ha platībā – Vecumu pagastā, Viļakas novadā, par 1007,50 *euro* atbilstoši noteiktajai atlīdzībai;

1.2. nekustamo īpašumu "Bērzupīte C" (nekustamā īpašuma kadastra Nr. 3882 003 0263) – zemes vienību (zemes vienības kadastra apzīmējums 38820030263) 0,7992 ha platībā – Šķilbēnu pagastā, Viļakas novadā, par 1275,42 *euro* atbilstoši noteiktajai atlīdzībai;

1.3. nekustamo īpašumu "Aveņi C" (nekustamā īpašuma kadastra Nr. [3892 008 0104](https://www.kadastrs.lv/properties/3400096780?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3400070142&options%5Bsource%5D%5B%5D%5Btype%5D=parcel)) – zemes vienību (zemes vienības kadastra apzīmējums 3892 008 0104) 0,43 ha platībā – Vecumu pagastā, Viļakas novadā, par 655,61 *euro* atbilstoši noteiktajai atlīdzībai.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidenta vietā –

finanšu ministre Dana Reizniece-Ozola

Iekšlietu ministrs Rihards Kozlovskis